Jeneng Masjid al-Aqsa yèn diterjemahaké saka basa Arab jroning Basa Jawa, maknané "masjid paling adoh". Jeneng iki asal saka katrangan jroning Al-Qur'an ing Surat Al-Isra' ayat 1 ngenani Isra Mi'raj. Isra Mi'raj ya iku lelungan sing dilakoni Muhammad saka Masjid Al Haram tunuju Masjid Al-Aqsa, lan sabanjuré munggah menyang swarga.[1][4] Jroning kitab Shahih Bukhari dipratélakaké yèn Muhammad jroning lelungan kasebut nitih Al-Buraq.[5] Istilah "paling adoh" dipigunakaké kanthi kontèks sing tegesé "paling adoh saka Mekkah".[6]